VS000972
Datum: 1995-03-10T01:00:00.000+01:00
datum_sodbe_i_stopnje: 1999-10-13T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe okolčja in stegnenice in njihove posledice
fischer: srednje hudi primeri
odskodnina: 3350000 SIT
opombe: II Ips 153/2001. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

## Škodni dogodek

Nesreča pri delu - na gradbišču je padel s 3, 5 m visoke lestve.

## Poškodba

Udarnine predela prsnega koša, desnega komolca, ledvene hrbtenice in medenice desnostransko, z draženjem desnega ishialgičnega živca (desnostranska lumboishialgija).

## Telesne bolečine

1500000 SIT Hude 3 dni, srednje hude 5 dni, lahke 5 mesecev, občasne lahke pa so ostale trajno v obliki obremenilnih bolečin v križu, pojavljajo pa se pri dvigovanju in prenašanju težjih bremen, pri forsiranem delu v predklonu, pri daljšem sedenju in pri tekanju ali skakanju.

#### Hospitalizacija

3 dni.

#### Ambulantno zdravljenje

9 kliničnih pregledov; bolniški stalež 38 tednov.

#### Rehabilitacija

32 fizioterapij.

#### Nevšečnosti med zdravljenjem

2-krat EMG preiskave; 4-krat RTG;

## Strah

350000 SIT Intenziven kratkotrajen primarni strah; zmeren sekundarni strah 1 mesec, nato lažji sekundarni strah 2 leti in 9 mesecev.

## Zmanjšanje življenjske aktivnosti

1500000 SIT 10-odstotno ZŽA. Zmanjšana sposobnost za opravljanje težjih del, ki so združena z dvigovanjem in prenašanjem težjih bremen in za opravljanje del v pripognjenem položaju. Ne zmore daljšega večurnega sedenja, zaradi česar je bil spoznan za invalida III. kategorije in prekvalificiran za trgovca. Kljub prekvalifikaciji je omejen tudi pri novem delu, v katerega mora vlagati velike napore. Zmanjšano je sposoben za šport, zaradi česar je opustil aktivno udejstvavanje v nogometu.

---

ZOR člen 200, 203